*Ne csodálkozzatok ezen, mert eljön az óra, amelyben mindazok, akik a sírban vannak, meghallják az ő hangját,és kijönnek. Akik a jót tették, az életre támadnak fel akik pedig a rosszat cselekedték, az ítéletre támadnak fel.* Jn 5,28-29

Jézus tehát nem csak kortársainak az ítélője lesz, hanem élőknek és holtaknak egyaránt. De ez a néhány mondat arról is beszél, hogy lesz feltámadás. Az élet nem végződik a sírnál, van folytatás, van tovább. De az irány megválasztására csak a sírig van lehetőség. Földi éltünk időtartama azonban előttünk ismeretlen, legyél kész ma!

Felületes olvasásnál azt gondolhatná valaki, a cselekedetek határozzák meg az ítélet kimenetelét. Pedig nem ezt olvassuk, hanem „a jót tették”, „a rosszat cselekedték”. Egy jó vagy rossz a kérdés. Mit választottál: a Jézus által felkínált életet? Ez a jó. Ha nem ezt választottad, az rossz! Válaszd a jót és élet vár! *Vadon Gyula*